விளக்கம் ஐகார ஒளகாரங்களுக்கு இனம் இல்லையெனினும், மாத்திரை யொப்புமையான் அவை நெட்டெழுத்து எனப்பட்டன. நூற்பா:05 (மூவளபிசைத்) மூவள பிசைத்த லோரெழுத் தின்றே. (05)       மூ அளபு இசைத்தல் ஓர் எழுத்து இன்றே. இளம்பூரணர் உரை: இது உயிரளபெடை எழுத்திற்கு மாத்திரை கூறுதல் நுதலிற்று. இதன்பொருள் மூ அளபு இசைத்தல்= மூன்று மாத்திரையாக ஒலித்தல்  ஓர் எழுத்து இன்று= இயல்பாகிய ஓர் எழுத்திற்கு இல்லை (விகாரமாகிய இரண்டு கூடியதற்கு உண்டு).